Аԥсны
Ажәабжьқәа Sputnik Аԥсны аҟны
Авольтҳарак цәаҳәа "Шешелеҭ-1" аҿы даҽа шьаҟак шьақәыргылоуп
"Шешелеҭ-1" аҿы аиҭашьақәыргыларатә усурақәа ирыхҟьаны асабша жьҭаара 30 рзы асааҭ 10:00 - 16:00 рзы фымцалашарада иаанханы иҟан Очамчыра, Гәылрыԥшь араионқәа, Аҟәа араион мрагыларатәи ахәҭеи Аҟәа ақалақь мрагыларатәи ахәҭеи агәи.
АҞӘА, жьҭаара 30 - Sputnik. Авольтҳарак цәаҳәа-110 "Шешелеҭ-1" аҿы даҽа шьаҟак шьақәыргылоуп. Абри атәы аанацҳауеит "Амшынеиқәафымцамч" апресс-маҵзура.
Ари ахәҭаҟны иҟоу ақәыӷәӷәара иахҟьаны афымцацәаҳәа иазымчҳакәа илаҟәуеит. Убри азоуп ашьаҟа ҿыц аҵаргылара заҭаххаз.
"Шешелеҭ-1" аҿы аиҭашьақәыргыларатә усурақәа ирыхҟьаны асабша жьҭаара 30 рзы асааҭ 10:00 - 16:00 рзы фымцалашарада иаанханы иҟан Очамчыра, Гәылрыԥшь араионқәа, Аҟәа араион мрагыларатәи ахәҭеи Аҟәа ақалақь мрагыларатәи ахәҭеи агәи.
Убри инамаданы идырцәеит анаҩсантәи астанциа маҷқәа: "Очамчыра-а́хага", "Очамчыра-2", "Мықә", "Кәачара", "Аӡҩыбжьа", "Уарча", "Дранда", "Агәыӡера", "Синоп", "Баслаҭ", "Ҵабал", "ИЕПиТ".
29 Жьҭаара 2021, 17:57
"Амшынеиқәафымцамч" Аԥсны аамҭа-аамҭала алашара арцәара аграфик шьақәнаргылеит жьҭаара 28 инаркны.